องค์กรแบ่งออกเป็น 4 ประเภทซึ่งเราจะคุ้นเคยกันและได้ยินบ่อย ๆ ได้แก่
1. องค์กรภาครัฐ
เป็นองค์กรที่มีวัตถุประสงค์เพื่อให้บริการแก่ประชาชน และอำนวยความสะดวกแก่ประชาชนโดยไม่หวังผลตอบแทนเชิงเศรษฐกิจ ตัวอย่างองค์กรภาครัฐ ได้แก่ กระทรวง ทบวง กรมต่าง ๆ เช่น กระทรวงศึกษาธิการ กระทรวงยุติธรรม สำนักงานคณะกรรมการการอาชีวศึกษา การพัฒนาฝีมือแรงงาน เป็นต้น
2. องค์กรธุรกิจ
เป็นองค์กรที่จัดตั้งขึ้นเพื่อดำเนินกิจกรรมทางการค้าและทางธุรกิจ โดยมีวัตถุประสงค์เพื่อแสวงหากำไร เช่น บริษัทห้างร้านต่าง ๆ ได้แก่ ธนาคาร ห้างสรรพสินค้า ห้างหุ้นส่วนจำกัด บริษัทจำกัด เป็นต้น
3. องค์กรรัฐวิสาหกิจ
เป็นองค์กรที่รัฐเป็นเจ้าของและมีวัตถุประสงค์ในการดำเนินการเชิงการค้าที่ไม่หวังผลกำไร เช่น องค์กรขนส่งมวลชนแห่งประเทศไทย การไฟฟ้าส่วนภูมิภาค การรถไฟแห่งประเทศไทย เป็นต้น
4. องค์กรไม่แสวงหาผลกำไร
คือองค์กรที่ดำเนินกิจกรรมเพื่อสาธารณประโยชน์เป็นหลักที่มีวัตถุประสงค์เพื่อช่วยเหลือบรรเทาสาธารณภัย เช่น สมาคม สถาบัน มูลนิธิ เป็นต้น